રાજકોટના મોરબી હાઇવે પર ટ્રેન અને રીક્ષા વચ્ચે થયેલા અકસ્માતમાં એક વ્યક્તિનું ઘટના સ્થળે મોત નીપજ્યું છે, જ્યારે બેને ગંભીર ઇજા થતાં તેમને સારવાર અર્થે હોસ્પિટલમાં ખસેડવામાં આવ્યા છે. માહિતી અનુસાર રીક્ષા ચાલક જ્યારે ફાટક ક્રોસ કરી રહ્યો હતો ત્યારે ત્યાંથી પસાર થઇ રહેલી ટ્રેનની ટક્કર વાગતા રીક્ષા 1 કિ.મી સુધી ઢસડાઇ હતી. બનાવ અંગેની જાણ થતાં પોલીસ ઘટના સ્થળે પહોંચી હતી અને વધુ તપાસ હાથ ધરી હતી.